萬飛鷹

萬飛鷹  ， 江西南昌府南昌縣 （ 今江西省南昌市 ） 人 ， 清朝軍事將領 ， 同武進士出身 。 嘉慶二十三年 （ 1818年 ） ， 武舉中式 。 次年 ， 聯捷武進士 ， 以營守備用分發福建試用 。 道光四年 （ 1824年 ） ， 任直隸天津鎮標右營守備 。 道光十年 （ 1830年 ） ， 任湖南永定營都司 。 道光十二年 （ 1832年 ） ， 曾帶兵赴永州剿捕瑤族反清民軍 ， 後任湖南提標右營遊擊 。 道光十七年 （ 1837年 ） ， 任湖南保靖營參將 ， 後署湖南長沙協副將 、 湖南永順協副將 、 湖南永綏協副將 、 湖南常德協副將 。 道光二十二年 （ 1842年 ） ， 任貴州遵義協副將 ； 次年署貴州鎮遠鎮總兵官 。 道光二十五年 （ 1845年 ） ， 服喪丁憂 。 道光三十年 ， 任湖南常德協副將 。 咸豐元年 （ 1851年 ） ， 任福建漳州鎮總兵官 、 甘肅涼州鎮總兵官 。 咸豐二年 （ 1852年 ） ， 來京以總兵候補 ， 後命赴江西本籍交巡撫張芾差遣委用 。